རྒྱལ་ཡོངས་སྐབས་གསུམ་པའི༼གངས་རྒྱན་མེ་ཏོག༽རྩོམ་རིག་བྱ་དགའ་ཐོབ་པའི་རྩོམ་པ་པོ་དང་བརྩམས་ཆོས་ནི༢༠༡༠ལོའི༼གངས་རྒྱན་མེ་ཏོག༽དེབ་གསུམ་པའི་སྟེང་བཀོད་པའི་ཉི་ཟླ་རི་བོའི་སྙན་ཚིག་གི་ཕྲན་དཔྱད་ཅེས་པའི་རྩོམ་པ་པོ་ནུབ་བྱང་མི་རིགས་སློབ་གྲྭ་ཆེན་མོའི་བོད་སྐད་ཡིག་རིག་གནས་སློབ་གླིང་གི་བདུད་ལྷ་རྒྱལ་དང་།༢༠༡༡ལོའི༼གངས་རྒྱན་མེ་ཏོག༽དེབ་གཉིས་པའི་སྟེང་བཀོད་པའི་རུས་རྐང་གི་མཆོད་མེ་ཞེས་པའི་རྩོམ་པ་པོ་བོད་རང་སྐྱོང་ལྗོངས་ལྷ་ས་གྲོང་ཁྱེར་དགེ་ཐོན་སློབ་གྲྭའི་བྱ་གཞུང་དབྱངས་བྷ།༢༠༠༩ལོའི༼གངས་རྒྱན་མེ་ཏོག༽དེབ་བཞི་བའི་སྟེང་བཀོད་པའི་འབྲོག་ཁྱི་ཞེས་པའི་རྩོམ་པ་པོ་རྨ་ལྷོ་ཁུལ་རེབ་གོང་རྫོང་དབྱི་ཧྥུ་སློབ་འབྲིང་གི་འཆི་མེད།༢༠༠༩ལོའི༼གངས་རྒྱན་མེ་ཏོག༽དེབ་བཞི་བའི་སྟེང་བཀོད་པའི་ད་ནངས།རྒྱུས་ཡོད་ཀྱི་བྱིའུ་སྐད་ཅིག་གིས་ང་གཉིད་ལས་བསླངས་བྱུང་གི་རྩོམ་པ་པོ་མཚོ་སྔོན་མི་རིགས་དཔེ་སྐྲུན་ཁང་༼གངས་རྒྱན་ན་ཆུང་ཚགས་པར་༽རྩོམ་སྒྲིག་ཁང་གི་གེ་སར་ལགས།དེ་མིན༢༠༡༠ལོའི༼གངས་རྒྱན་མེ་ཏོག༽དེབ་བཞི་བའི་སྟེང་བཀོད་པའི་གུ་གེའི་གནའ་ཤུལ་གྱི་ངོས་གསུམ་ཞེས་པའི་རྩོམ་པ་པོ།ཡུན་ནན་ཞིང་ཆེན་བདེ་ཆེན་ནང་བསྟན་སློབ་གླིང་གི་རྩོམ་པ་པོ་སྤེན་པ་བཀྲ་ཤིས་ལགས་བཅས་ཡིན་པ་དང་།ཁོང་ཚོ་མི་རེར་བྱ་དགའི་རྟགས་མ་དང་དམངས་སྒོར་སྟོང་གསུམ་གྱི་བྱ་དགའ་གནང་།